ગાયકવાડ હવેલી પોલીસ સ્ટેશનના પીઆઇ વી.જી.રાઠોડે જણાવ્યા હતું કે, ફિરોઝ ખેડાવાલા અને તેના મિત્રો જાહેરમાં જુગાર રમી રહ્યા હોવાની માહિતી પોલીસ કંટ્રોલ રૂમ દ્વારા મળી હતી. જેના આધારે ડી-સ્ટાફના માણસો ત્યાં પહોંચ્યા હતા અને ફિરોઝ અને પાંચ મિત્રોને જુગાર રમતા ઝડપી લીધા હતા. આ અંગે પોલીસ કોન્સ્ટેબલની ફરિયાદના આધારે તમામ વિરુદ્ધ ગુનો નોંધી તેમની ધરપકડ કરવામાં આવી હતી. પીઆઇ વી.જી.રાઠોડે એમ પણ જણાવ્યું હતું કે, ઇમરાન ખેડાવાલાએ જ પોતાના ભાઇ ફિરોઝને જુગાર રમતો પકડાવ્યો હતો તેમજ ગાયકવાડ હવેલી પોલીસને કહ્યુ ંહતું કે, મારી કે બીજા કોઇની શરમ ભરતા નહીં. ફિરોઝ તેમજ તેના મિત્રો સામે કાયદેસરના કાર્યવાહી કરી તેમની સાથે અન્ય માણસોની જેવો જ વ્યવહાર કરવા જણાવ્યુ ંહતું.